1.ปัญหาการจัดการสถานที่ทิ้งขยะบริเวณ ซอยเจริญกรุง103/1 

ปัจจุบันมีการจัดให้คนในชุมชนนำขยะมาทิ้งบริเวณทางเข้าซอย โดยที่ถังขยะไม่มีฝาปิดที่มิดชิด และสถานที่ตั้งไม่เหมาะสม ทำให้บริเวณปากซอยสกปรก เกิดน้ำเน่าเสียขังบริเวณทางเดินและส่งกลิ่นเหม็น ซึ่งบริเวณดังกล่าวเป็นทางเข้าหลักของชุมชนแต่กลับสกปรกมาก และน่าจะสามารถจัดการได้ดีกว่านี้ เช่น 

1.1 จัดหาถังขยะที่มีฝาปิดมิดชิด และทำหลังคาปิดบริเวณดังกล่าวเพื่อป้องกันน้ำฝนผสมกับขยะทำให้เกิดน้ำเสีย 
1.2 ยกพื้นขึ้นโดยใช้เป็นรางหรือตะแกรงเพื่อให้สามารถฉีดล้างทำความสะอาดและน้ำไหลผ่านได้ง่าย
1.3 จัดคนมาค่อยทำความสะอาดโดยการฉีดน้ำ และลงน้ำยาฆ่าเชื้อตามห้วงเวลาที่เหมาะสมเช่น วันละ 1 ครั้ง หรือวันเว้นวัน
1.4 จัดหาพื้นที่ทิ้งขยะบริเวณอื่นเพิ่มเติมที่ถูกสุขลักษณะและเหมาะสมกับชุมชนเพื่อลดปัญหาขยะล้น
1.5 จัดให้มีการติดตั้งกล้องวงจรปิดเพื่อติดตามและตรวจสอบปัญหาการรื้อ คุ้ย หรือค้นขยะ รวมถึงบันทึกภาพกิจกรรมต่างๆที่เกี่ยวข้องเพื่อเป็นฐานข้อมูลในการพัฒนาต่อไป


2. ปัญหาความปลอดภัยในซอย 103/1  ต้องการให้มีกล้องวงจรปิดบริเวณปากซอย และซอยแยกต่างๆ(หากทำได้) และจัดให้มีแสงสว่างที่มากขึ้น เพื่อเป็นการป้องปรามการเกิดปัญหาอาชญากรรมในพื้นที่

3. จัดให้มีการติดตั้งระบบประกาศเตือนภัย และระบบดับเพลิง(ถังดับเพลิงประจำจุดต่างๆ) ในพื้นที่เพื่อให้พร้อมใช้ในกรณีจำเป็นฉุกเฉิน  เนื่องจากบ้านเรือนส่วนใหญ่ทำจากไม้